**OPŢIUNI STRATEGICE**

**ȚINTA STRATEGICĂ 1 -Dezvoltarea unui curriculum nou, eficient, prin adaptarea ofertei educaţionale la cerinţele educabilului şi ale comunităţii**

**OPȚIUNI STRATEGICE:**

1. Promovarea unui curriculum centrat pe copil, care să fie generator de experienţe de viaţă şi caracterizat prin: echilibru, diversitate, atractivitate, noutate.
2. Stimularea cadrelor didactice pentru promovarea didacticii moderne şi postmoderne cu accent pe dezvoltarea de competenţe.
3. Dezvoltarea bazei didactico-materiale necesare realizării ofertei de activităţi curriculare şi extracurriculare, asigurarea şi dotarea spaţiului adecvat.
4. Iniţierea unor parteneriate educaţionale cu instituţii ale comunităţii, consideraţi resursă pentru activităţile grădiniţei.

**Argument:**

Legea Educaţiei Naţionale Nr. 1/2011 formulează ca principală finalitate în educaţie, formarea şi dezvoltarea personală a copiilor de vârstă preşcolară prin realizarea propriilor obiective în viaţă, conform intereselor şi aspiraţiilor fiecăruia şi a dorinţei de a învăţa pe tot parcursul vieţii. Misiunea grădiniţei are în vedere ca fiecare copil să beneficieze de şansa dezvoltării sale pentru a fi pregătit pentru o treaptă superioară în educaţie, pentru a se adapta la schimbările permante ale societăţii. Cadrele didactice trebuie să valorifice mai eficient 14 resursele umane şi materiale, tehnica informaţională, metodele activ-participative. Activitatea grădiniţei trebuie permanent îmbunătăţită în domeniul asigurării şi evaluării calităţii educaţiei.

**ȚINTA STRATEGICĂ 2 - Asigurarea calităţii actului didactic şi ancorarea acestuia la realitatea educaţională prin promovarea unei culturi organizaţionale care să stimuleze comunicarea deschisă, participarea, inovaţia, colaborarea şi iniţiativa.**

**OPȚIUNI STRATEGICE:**

1. Valorizarea activităţilor formale şi nonformale, pentru influenţarea relaţiilor interpersonale, stilului educabilului şi a educatorului, a câmpului psihosocial.
2. Abordarea valorilor democratice, a unui stil managerial menit să promoveze o cultură organizaţională, bazată pe munca în echipă, pe modele comportamentale specifice instituţiei, care să asigure condiții de dezvoltare personală a copiilor și să promoveze educația incluzivă și să asigurare șanse egal de dezvoltare tuturor copiilor.
3. Realizarea unui pachet de materiale informative şi de promovare a serviciului educaţional care sa surprindă diversitatea activităţilor oferite de organizaţie şi să atragă surse de finanţare.
4. Adaptarea activităţilor din grădiniţă la specificul şi cerinţele comunităţii.

**Argument:**

Necesitatea impusă de legislaţia în domeniul educaţiei şi a orientărilor actuale privind corelarea obiectivelor stabilite la nivel naţional şi teritorial în domeniul învăţământului cu cele ale unităţii de învăţământ. Crearea în grădiniţă a condiţiilor necesare pentru dezvoltarea unei culturi organizaţionale a colectivului de cadre didactice, orientat spre performanţă. Îmbunătăţirea colaborării între toţi factorii implicaţi în educaţie, în vederea derulării de activităţi educative şi extraşcolare

**ȚINTA STRATEGICĂ 3 - Optimizarea actului de management financiar prin identificarea de noi surse de finanţare în vederea dotării spaţiului educaţional la standarde specifice învăţământului preşcolar și racordarea acestuia la Noile Tehnologii.**

**OPȚIUNI STRATEGICE:**

1. Flexibilizarea ofertei curriculare şi extracurriculare pentru derularea unor proiecte cu caracter social şi de autofinanţare.
2. Valorizarea aptitudinilor, competenţelor resurselor umane de la nivelul instituţiei în vederea realizării unor activităţi cu caracter antreprenorial.

 c. Reamenajarea spaţiului educaţional prin dotarea/ îmbunătățirea celui existent.

 d. Dimensionarea relaţiei parteneriale grădiniţă-familie pe coordonatele sprijinului reciproc şi al implicării active în viaţa comunităţii.

**Argument:**

Având în vedere condițiile în care se desfășoară actul didactic odată cu declanșarea pandemiei generate de virusul Sars\_Cov2 și decizia guvernului de a deschide unitățile de învățământ pentru toți preșcolarii în anul școlar 2020-2021, se identifică nevoia de a găsi soluții financiare, logistice și educaționale care să susțină desfășurarea actului de învățare. Relațiile dintre grădiniță și familie trebuie construite pe sprijin reciproc și implicare activă în viața unității de învățământ.

**ȚINTA STRATEGICĂ 4 - Dezvoltarea parteneriatelor educaționale locale, județene, naționale, internaționale pentru creșterea vizibilității grădiniței în comunitate în vederea îmbunătățirii prin experiențe noi a calității managementului instituțional.**

**OPȚIUNI STRATEGICE:**

1. Promovarea unei educaţii timpurii bazată pe dezvoltarea socială şi emoţională a copiilor cu accent pe: cetăţenie activă, valori democratice şi comportament asertiv.
2. Focalizarea activităţii cadrelor didactice pe cercetare, inovare, creativitate şi schimbare.
3. Atragerea unor surse alternative de finanţare - extrabugetare care să satisfacă nevoile de funcţionare şi dezvoltare ale grădiniţei.
4. Dimensionarea serviciilor educaţionale, în consens cu nevoile, aşteptările, exigenţele comunităţii, printr-un marketing adaptat politicilor acesteia

**Argument:**

Competenţele cheie formate prin curriculum pot fi exersate şi dezvoltate prin participarea la proiecte şi parteneriate locale, judeţene, naţionale şi europene/internașionale. Derularea de proiecte şi parteneriate oferă unităţii de învăţământ posibilitatea de a-şi îndeplini misiunea şi preşcolarilor şansa de a se dezvolta. Cadrele didactice ale unităţii de învăţământ dau dovadă de creativitate, de interes pentru implicarea în diverse proiecte şi parteneriate.